Pta-ma en seun in huis gedreig met pik | Rekord North
Pta-ma en seun in huis gedreig met pik
Toe die seun by die huis uitstap om hul gaste te ontvang was die rowers reeds binne die erf. February 23, 2017 Photo: Stock image ’n Ma en haar seun is Dinsdag in Hartbeespoort, noordwes van Pretoria deur twee rowers oorval.
Veiligheidskoördineerder van die burgerregte-organisasie AfriForum, Marius Müller, sê die vrou, haar 17-jarige seun en ’n huiswerker is in die huis in die Ifafi-woonbuurt aangehou.
LEES OOK: NUUSFLITS: Bejaarde man dood, vrou aangerand in wrede aanval
“Hulle het die dag gaste verwag. Die seun het uitgegaan toe hy die honde hoor blaf – met die gedagte dat hul gaste daar is,” verduidelik Müller.
“Toe hy uitkom was die rowers reeds in die erf en het hom oorrompel, geslaan en rondgepluk.”
Müller sê een van die rowers was gewapen met net die kop van ’n piksteel.
Die rowers het die ma, seun en huiswerker gedreig met dié wapen en hulle na die hoofslaapkamer geneem.
LEES OOK: Man wreedaardig aangerand in mes-aanval
Hulle het die sleutels van die kluis in die kamer gevra.
“Dit is onbekend wat die rowers alles uit die kluis geneem het,” sê Müller.
Hy sê die ma het glo vir die rowers gesê dat hulle gaste verwag, wat enige oomblik by die huis sal opdaag.
Die rowers het vinnig spore gemaak en met hul buit gevlug.
LEES OOK: NUUSFLITS: Vrou doodgeskiet in kleinhoewe-aanval
Hartbeespoort-polisie het bevestig dat daar ondersoek ingestel word.
Hul woordvoerder was nie onmiddellik vir kommentaar beskikbaar nie.
SHARE More by Corlia KrugerPta dog attacks – keep yourself and your dog safePta North policewoman still eager to serveAkasia baby still missingOPVOLG: Man aangeval in Montana kuierplek steeds in hospitaalHoop vir Pta-Noord kind om te hoor	Homes